
Visoki sabore! Častna gospodo zastupnici! Po¬ 
najprije izjavljujem da nem'slim razpravljati o povje- 
stnim pitanjima, jer po mome skromnom mnienju nije 
ovo mjesto prikladno za akademijske povjestn raz> 
prave. 

Politička stranka treba da crpi svoja načela, 
svoj program iz duše naroda • Povjest daje nputu za 
budućnost, a stranka patriotična treba da svoj rad 
udesi tako, kako će koristiti pravom boljitku i sre¬ 
tnoj budućnosti naroda. Nenamjeravam dakle upuštati 
se u historijske disertacije, već sam naumio da se u 
kratko osvrnem na nekoje stvari, što sam ih čuo u 
ovoj razpravi. 

Ja neću glasovati za predlog Trigari-Kvekvićev, 
jer mislim da nema nikakva temelja. 

Gospoda predlagatelji, obrazlagajući svoj pre¬ 
dlog rekoše, da nije shodno ni potrebito, da se u 
ovoj adresi na Njegovo Veličanstvo iznose ikoja pi¬ 
tanja osim izražaja čuvstva odanosti i vjernosti. 

Reći ću istinu. Na prvi mah, mene je donekle 
obradovalo ovo obrazloženje gospode Trigari-a i Kve- 
kvića. Obradovao sam se, jer se u meni pobudila neka 
rodoljubna nada, s toga što predlagatelji niesu ništa 
izjavili o samom pitanju sjedinjenja Dalmacije s Hr¬ 
vatskom, koje je u adresi iztaknnto, već su jedino 
napomenuli da u ovom času, kad se radi o jubileju 
Njegova Veličanstva, nije shodno iznositi pitanja na- 

rodne ili političke naravi. Pomislio sam da sn predla¬ 
gatelji, podučeni izkustvom prošlih vremena, došli 
oni i njihove stranke do uvjerenja, da je sjedinjenje 
Dalmacije s Hrvatskom potrebito, pa da s toga niesu 
htjeli ništa reći proti tome sjedinjenju. Ali, gospodo, 
moja nada nije bila drugo već časovita obmama. Ona 
se je razpršila i mene razočarala, netom sam čuo go¬ 
vornike autonomaške i srbske stranke, koji su najo¬ 
dlučnije pobijali sjedinjenje. Tada sam se žalibože 
uvjerio, da predlog Trigari-Kvekvićev nije bio posta¬ 
vljen za to što bi bilo neshodno i nepotrebito izticati 
u adresi druga pitanja osim izražaja odanosti i vjer¬ 
nosti, nego da je bio postavljen jedino proti našem 
zahtjevu, da se Dalmacija opet sjedini s Hrvatskom 
.(Odobravanje). Uvjerio sam se, da se stranke auto- 
. nomaška i srbska drže još svoga starog stanovišta, 
da su .u tim taborima još uviek zakleti neprijatelji 
jedinstvu i sreći hrvatskoga naroda. Mislim da sam 
t pvip}$ pogodio istinu,, koja se neda zatajati. ! ![doista 
'pogledajmo obe ove stranke, koje neće sjedinjenja. 
One bi po svome naravnomu biću morale stati jedna 
spram.di’Uge u skrajuoj opreci, pa ipak našle su se 
.slpžuerame uz rame kano prava braća, složne, proti 
.sjedinjenju, o kojem visi sreća hrvatskoga naroda. 
Tp je .^nenaravna sloga i žalostna činjenica, ali se 
neda pokriti, jer je očevidna i bjelodana, te mene 
kao j svakoga iskrenog Hrvata, koji ljubi zemlju, iz 
koje je niko, boli i težko boli. Ali to nas neće smesti, 
mi. ćemo raditi i dalje za hrvatsku otačbinu neobazi- 
.rući se;ni lievo ni desno; radit ćemo odlučno, pored 
svih naših vanjskih i domaćih narodnih dušniana. 

Ona stranka (pokazuje talijanaše) od svojih go- 
vorpika poslala je .prvog u kreševo častnog zastupnika 
Gjljanovica. U istinu ja,,neznam kako se ona stranka 
.zove, ikako li joj. je danas ime (Glas ,na ljevici r ita.- 
liani!), Dakle 'Talijani, primam na znanje. D,,r Gilja- 
npvip jrel^ao je,; đa je neshodno u ovom času govoriti 
o ,sjedinjenju,, Dalmacije s Hrvatskom s tojjjj, što u 
.jmpnafhiji nevlada mir, nego se je užasnp ra^pjamtila 
borba izmedju pojedinih naroda. Ja niesam njegova 



mienja i mislim da nije nimalo opravdano. Ja nasuprot 
držim da baš obzirom na narodnu borbu, koja plamti' 
u 'monarhiji; Hrvati moraju što jače i što svečanije 
isticati svoje narodne zahtjeve i potrebe. Ako li ije¬ 
dnom, narodu, to jfe narodu hrvatskom današnja uredba 
monarhije od velike štete, baš golema nesreća.* Dua¬ 
lizam tlači i tišti hrvatski narod više nego ikoga; 
drugoga. Danas, hvala Bogu, drmaju se temelji ovomu' 
nepravednomu sustavu. Svi oni koji trpe, tomu se od 
srca vesele, a mi Hrvati moramo se u najvećoj mjeri 
veseliti i radovati. Dualizam 'nije vječan, a nije ni 
trajan. Nepravda, na kojoj Se osniva hegemonija dv^ju’ 
plemćna, Nieinaca i Magjara, rupi se pod vlastitim 
svojim bremenom. Bit će liep i veseo onaj dan ! u 1 
koji će potlačeni narodi zaigrati pirnQ : kolO ! na- raz¬ 
valinama dualizma. I ako ovaj dan fi još‘ nije svanuo ’ 
doista' se primiče, te mi Hrvati nćšmijemo prigušiti 
svoje jade već moramo iznositi svietii i priestoiju’ iia! 
vidik nepravdu, kdja nas tišti 1 i'pravo, koje 7 uaUt ie' 
oteto. U težkim prilikama, u'kojim se morniahijk’ba-' 
laži, Njegovo, Veličanstvo sigurno razmišlja; i! kpji’Su 7 
uzroci, pravi uzroci ovome metežu, jb li komu hai'odu" 
nepravda učinjena, i kakb* bi se imala monarhija prč-' 
urediti i postaviti na naravne, pravedne i 'tvrde "'te¬ 
melje. *S toga dužni smo i mi ako hoćemo u istinu fla< 
zaštnpamo nUrodna praVa; da izadjemo pred 1 prieštolje 
i da' krklju 'Otvorite • kažemo: 1 Veličanstvo, hrvatski i 
narod; koji nije 'malo žrtve doprinio, da se* prOŠire i : 
utvrde, temelji Vašemu priestolju, težko je potlačen 
i traži svoje ujedinjene, svoje uskrsnuće 1 S tili razloga, 
ćastna gospodo drugovi, mene nije osvjedočilo 7 ono h 
što je rekao : častni Giljanović; nego baš protivnb cie- 
nim da 1 je danas vrlo sgodno govoriti! o sjedinjenu 
Dklmacije s Hrvatskem j' obzirom na neobične'nnt'rhjfe; 
prilike;'u kojim se mopna,hija nalazi.’ : ’ , <i 

1 Ćastui Giljanović* predbacio je namj hrvatskim 
zastupnicima, koji sjedimo'na ovoj strani: Vi Hrvati; 1 ' 1 
kbji s4 najfiše ttižite ua ekonomsku zapuštenošt Dal-' 
notacije, vi Ste tomu najviše Uzročni, jer tražite da se 
Dilmacija od’ austi'ijlskili l ,zemalja odciepi i sjedini s Hr- ! 

vatskom. Bečka vlada znajući za te vaše zahtjeve, 
neće da ulaga novac u ovoj pasivnoj zemlji, jer se 
boji da kad nas ugoji, da će nas ugojene svojim tro¬ 
škom morat predati drugoj majci. 

Gospodo, obično se kaže, da je Dalmacija pasivna 
i svojom pasivnošću, da je na teret državi. To bi 
trebalo točno izpitati i .izviđiti, eda se ustanovi je 
li baš tako. Dok se to samo naprosto tvrdi, uslobo- 
đjujem se sumnjati o istinitosti te tvrdnje. Ali dopu¬ 
stimo za čas da je Dalmacija u financijskom pogledu 
doista pasivna, ipak Dalmacija daje jednu izvanre¬ 
dnu korist državi i monarhiji, koja nadmašuje finan 
cijsku njezinu pasivnost, a to je /.nameti položaj 
Dalmacije ua moru, bez koga monarhija nebi se mogla 
ubrajati medju velike vlasti. Koliko znamenitost za 
državu ima Dalmacija, ovaj južni dio Hrvatske, vidi 
se iz. ovoga, što ću sada navesth Kad je veliki Na- 
poleon boravio zadnje dane na tužnom ostrvu S. Jelene, 
izmedju raznih njegovih.nazora o Hrvatskoj, posebice 
o Dalmaciji, čuo se i taj, da on bijaše naumio sagradili 
u. dalmatinskim lukama velike morske tvrdjave i 
arsenale i tako podignuti na ovoj obali hrvatskog 
mora nove Toulone. Po ovim riečima slavnog Korsi- 
kanca, koji je najbolje znao da prosudi vrieduost, 
položaja pve naše zemlje, vidi se koliku znamenitos,t 
ima Dalmacija za državu. Ova znamenitost dovoljna 
je naknada državi za svaku štetu, što joj ju Dalmacija 
prouzrokuje svojom financijskom pasivnošću, i ako ta 
pasivnost u istinu postoji. 

Još ću nešto opaziti u ovome smjeru. Prava 
država nesmije paziti samo ua to koliko joj jedna 
njezina zemlja daje koristi u materijalnom pogledu, 
u novcu. Zadatak države nije taj da puni svoje bla¬ 
gajnice crpajnći iz kese pojedinih naroda i da svoju 
djelatnost ograniči na to, kako će što više novaca 
nabrati od svojih naroda. Svaki narod dužan je da 
doprinosi koliko mu njegova gospodarstvena snaga 
dopušta; preko toga prestaje njegova dužnost, a i 
pravo države. Pravi zadatak države sadržan je u 
njezinom kulturnom pozivu, prama kome država dužna 

je da u svakoj zemlji, bez obzira na visinu njezinog 
financijskog doprinosa, pokaže plodove svoga kulturnog 
rada, koji mora da bude tim više intenzivan, čim su 
veće kulturne potrebe jedne zemlje. Ako država 
smatra zemlju predmetom izrabljivanja, ona nezna 
vršiti svoj kulturni zadatak i nije dostojna da nosi 
naziv kulturne države. (Tako je!) U Dalmaciji ako 
dignemo ono što je učinjeno sredstvima našeg auto- 
nomnog budgeta, našim vlastitim novcem, i ako 
oduzmemo ono što je učinjeno u Dalmaciji kroz kratko 
vrieme francuzkog vladanja, ono što ostane, djelo je 
stogodišnjeg djelovanja austrijske vladavine; ali to 
je tako neznatna stvar, da se može odlučno uztvrditi, 
da Austrija kroz ovo sto godina u Dalmaciji nije ni 
iz daleka zadovoljila zadatku kulturne države. Austrija 
je. nasuprot dokazala, da ona ovu zemlju smatra pred¬ 
metom izrabljivanja, j* to odgovara njezinoj tradicio¬ 
nalnoj ljubavi prama čitavom hrvatskom narodu. 

D.r Giljauović iztak.ao je još jedan razlog, s koga 
se on i njegovi protive sjedinjenju Dalmacije s Hrvat¬ 
skom, a mislim, da je ovaj razlog za nje najvažniji. 
Taj razlog sastoji u tome, što se stranka D.ra Gilja-,. 
novića boji, da bi sjedinjenjem izgubila svoju iudivi-, 
dualnost. Priznajem, da je to za nju velika stvar, ali 
ja s toga, izpoviedam, nebi plakao. Drugi su narodi 
mnogo više žrtvovali za svoje udinjenje. Uzmimo 
primjer s bliza, koji je za nas najprikladniji. Venecija 
išla je radostno na susret jedinstvu Italije, i ako mu 
je morala neizbježivo žrtvovati ne samo svoje mate¬ 
rijalno blagostanje nego i ueodvisuost svoje državne 
iudivualuosti. To bijaše žrtva najteža, a i uajpleme 
nitija. Ako li drugi narodi doprinose takav priegor 
na žrtvenik narodne sreće, nebi bilo zamjeruo da i 
Dalmacija na žrtveniku ujedinjenja hrvatskoga naroda 
pregori individualnost autonomaške stranke. (Odo- 
bravarije). 

Castni zastupnik D.r Lubin uzeo je .kao zadatak 
svome govoru, koji nije dovršio, nešto osobita. Ja 
iskreno žalim, što niesam mogao čuti do kraja njegov 
govor, jer mu je bila oduzeta rieč. On je uzeo u 





6i 

pretres povjestne izvore hrvatskoga prava u Dalmaciji; 
S namjerom; da dokaže i kako po povjesti hrvatsko! 
pravomu Dalmaciji nepostoji. Kad biseja-i specialho 
bavio sa historičkim iztraživanjem nebili mogao po¬ 
radi- kratkoće vremena, da kontroliram istinitost nje¬ 
govih navoda- i temeljitost njegova razlaganja;' Ako< 
Iroće, ja ćiv nm dopustiti'; da najstariji;'stanovnici- 
Dalmacije, Iliri, niesu bili Slaveui; ako-hoće, ja'; ćh'» 
mu dopustiti; da se je u Dalmaciji u rimsko doba 
govorilo-i klasičnom i rustičnom latinštinom, ali' on 
će meni takodjer dozvoliti da danas, a to je odlučno, 
i ako se po gradovima još-; nešto smuca talijanski 
jezik, Dalmacija je uzduž i poprieko hrvatska, samo 
hrvatska po narodnosti i po jeziku. 

' D.r Lubin kaže, da kad bi se htjelo-govoriti o 
historičkom pravu, postojala bi, u -Dalmaciji': tri do 
četiri-historijska državna prava. .To- nijh' istina. U 
Dalmaciji - postoji jod uviek u - pravnoj * snazi-' samo.* 
jedno historijsko- državno pravo, pravo ii Hrvatske 
kraljeviue. Istina je, dai je mletačka, republika vla¬ 
dala u- Dalmaciji četiri vieka. To je činjenica, koju 
nitko- nepoi iče, ali mletačka-je republjka-izgubili! 
valjanim'Uačiaom 'svaki ;pravui'naslov na Dalmaciju, 
tako da i kada bPjoš republika kao država postojala,i' 
ni oua, a tako isto' ni današnji: talijanski kralj'kao, 
nasljednik mletačke-republike, nebr mogao stavljati- 
na temelju- povjesti nikakovih pravriih zahtjevana ; 
ovu- zemlju. Mletačka je republika' izgubila; svoju 
državnu neodvi3nost'time što ju je druga'đržava sa-i 
vladala i posvojila. Habsburgska dinastija, poslie pi*o- j 
padnuća mletačke republike, stekla 1 je 'Dalmaciju go¬ 
dine 1797 po jednom, medjunarodnom ugovoru. Po 
načelima- medjuuarodnog prava stječe se- zakonito 
pravo na jednu zemlju toli 1 sabljom koli medjunaro'-; 
dnim ugovorom, ft tako - isto tim načinima!; gubi. se; 
pravo na jednu zemlju. Po tome mletačka je republika 
za uviek izgubila svako pravo iia Dalmaciju načinom, 
koji je priznat u medjunarodnom praVu,- tako da ni 
ona, ni njezini nasljednici uemogu zahtjevati uikakva 
prava- na Dalmaciju pdoćim habsburgska dinastija ;kao , 

posjednica priestolja Hrvatske kraljevine stekla« je 
zakonitim načinom vlastničko pravo na Dalmaciju, 
koja poitome pripada pravno samo 'Hrvatskoj* kralje¬ 
vini i'nikomu drugomu. Četiri vieka dakle mletačkog 
posjedovanja nemogu dati kraljevini Italiji nikakova 
naslova na ovu zemlju, ono je posjedovanje prestalo 
i izgubilo je, hvala Bogu, svaku pravnu ' vriednost. 
Govoriti dakle o kakvom povjestnom pravu mletačke 
republike, dotično kraljevine Italije na Dalmaciju 
zuači stavljati se u očiti sukob sa povješću. 

Mi HrvatiVtra'žimo sjedinjenje ne samo s toga, 
što je to sjedinjenje po po vješti opravdano. Ne, ne- 
tražimo ga jedino s toga razloga, nego ga tražimo 
najviše što povjestno pravo odgovara podpuno čuvstvu, 
sviesti i budućnosti naroda u Dalmaciji. Mi tražimo 
sjedinjenje s toga, što u Hrvatskoj i u Dalmaciji živi 
hrvatski narod, koji sačinjava jedno narodno tielo. U 
tome sastoji opravdanost sjedinjenja, a,- povjest pruža 
nam najmoćniju polugu da oživotvorimo naše narodno 
pravo. U ovome bi sastojala bitna razlika izmeđjn 
povjestnog prava kraljevine Hrvatske i onoga mle¬ 
tačke republike, kada l)i ovo još postojalo. Hrvatsko 
pravo u Dalmaciji izražaj je i jezgra narbduog načela, 
a mletačko dotično talijansko tobožnje pravo.ua Dal¬ 
maciju bilo bi izražaj tudjinskog nasilja i našega 
robstva. Kada bi : talijauski kralj — hajdemo u ne- 
spodobu — kao nasljednik mletačke republike drško 
u Dalmaciju, da ju posVoji, mi bi njemu dovikhuli 
onako, kako su otačbeui'ci talijanski dovikivali godine 
1848 tudjincu gospodaru : Vafuori o slraniero !> (Silno, 
obće odobravanje i pleskanje na galeriji i u sabornici. 
D.r Lubin: 1 Forse non tutti!) 1 .H . 

Oastni zastupnik Smrkinić, koga; Uviek rado slu¬ 
šam, pobijao je sjedinjenje na temelju * postojećih 
temeljnih zakona, posebice na temelju temeljnog Za¬ 
kona stvorena u carevinskom vieću dne 21 prosinca 
1867 o zastupanju kraljevina i [zemalja. On je uz- 
tvrdio da, pošto je Ovim zakonom i Dalmacija ubro¬ 
jena medju kraljevine i zemlje zastupane na careviu- 
škotn vieću, njezin je udes time konačno riešen,'tako 

da o sjedinju s Hrvatskom nemože biti više govors, 
budući bi privremenost [položaja Dalmacije, predvi- 
djena u članku III. previšnje povelje od 26 veljače 
1861, bila izgubila zakonsku snagu. Obrazlaganje 
zastupnika Smrkinića nije opravdano ni temeljito. 
Temeljni zakon od 21 prosinca 1867 nije stavio izvan 
kreposti dotičnu stavku spomenute previšnje povelje, 
nego je samo promienio djelomično onu povelju, u 
koliko se tiče zastupanja kraljevina i zemalja na 
carevinskom vieću obzirom na novo đualističko ustroj¬ 
stvo monarhije, koje je godine 1867 bilo stvoreno. 
Ali i kada bi tvrdnja zastupnika Smrkiaića bila osno¬ 
vana, kada bi naime i bila Dalmacija jednim posto¬ 
jećim austrijskim zakonom konačno utjelovljena kra¬ 
ljevinama i zemljama zastupanim na carevinskom 
vieću, što nije, zar bi uslied takova nepravednog i 
pravno nevaljanog zakona narod hrvatski izgubio 
svoje sveto, neotudjivo i nezastarivo pravo da traži 
svoje ujedinjenje? Zar bi se uslied takova zakona, 
koji nebi bio drugo već prosto nasilje, ugasio u srcu 
hrvatskoga naroda žarki plamen ljubavi za svojim 
jedinstvom? Austrija nema nikakova prava, nikakova 
naslova na Dalmaciju. Stogodišnji njezin posjed nije 
drugo već protupravna činjenica, koja nemože da 
urodi pravnim posljedicama. Kampoformijskim mirom 
prejasna vladajuća dinastija stekla je ovu zemlja. 
Vladalac iz ove dinastije nije samo cesar austrijski 
već je takodjer i kralj hrvatski, koji je kao takav dužan 
polag prisege svoje i svojih predšastnika, da ovu 
zemlju povrati Hrvatskoj kraljevini. To se moralo 
učiniti onim danom, kojim je Dalmacija došla pod 
žezlo Habsburgovaca, a ako to nije učinjeno do sada, 
nije zato izgubio snagu pravni zahtjev, da se učini. 

Nego, budući se govori o postojećim temeljnim 
zakonima, spomenut ću i ja jedan postojeći temeljni 
zakon, koji je stvoren i koji je Njegovo Veličanstvo 
potvrdilo poslie austrijskog temeljnog zakona, što ga 
je naveo zastupnik Smrkinić. Mislim na postojeću 
hrvatsko-ugarsku nagodbu, sadržanu u zakonskom 
članku I. od godine 1868. U toj nagodbi i baš u §§ 65 

i 66 kaže se, da Dalmacija pripada Hrvatskoj. Ovaj 
postojeći zakon svakako je noviji od spomenutog 
temeljnog austrijskog zakona, te i kada bi oba stali 
medju sobom u oprieci, što nije moguće ni dopustiti 
barem obzirom na okolnost da. Njegovo Veličanstvo 
nebi bilo potvrdilo ovako opriečue zakone, noviji zakon 
ukidao bi stariji po onome načela: Lex posterior de- 
rogat priori. Kad bi dakle mi liotjeli stojati na temelju 
postojećih zakona u monarhiji, o pravnoj vriednosti 
kojih i njihovoj obvezivosti za nas Hrvate neću ovaj 
čas da govorim, imali bi pravo, da stupimo pred kralja 
te mu rečemo: Veličanstvo, Vi ste udarili previšnju 
sankciju ovome zakonu, po kojem Dalmacija pripada 
Hrvatskoj, Vi ste dakle osudu izrekli, te pitamo da 
se osuda izvrši, i da ono što ste sankcionirali bude 
poštovano! 

Nije dakle istina, da postojeći temeljni zakoni 
isključuju sjedinjenje Dalmacije s Hrvatskom, već je 
nasuprot istina da, i ako su ovi zakoni stvaraui bez 
zakonitog sudjelovanja hrvatskoga naroda i proti 
njegovim pravima i interesima, ipak, što se tiče sje¬ 
dinjenja Dalmacije s Hrvatskom niesu to pravo zaba¬ 
cili, već su ga prihvatili i usvojili. 

Prije nego li se razstanem od gospode autono- 
maške stranke, ili kako se inače zove talijanaške, 
iztaknut ću još nešto. Gospodo, (prama autonomašima) 
dozvolite da vas upitam: Tko ste vi, što ste vi, koje 
je danas vaše političko vjerovanje, koji je vaš pro¬ 
gram ? To vas moram pitati, jer ako čovjek promotri 
razvoj odnošaja u redovima vaše stranke kroz ovo 
ustavno doba, odkađa je postala, uočit će raznovrstnih 
pojava, tako da neće moći zaključiti što vi danas 
pozitivna hoćete, koji program imate, čije osjećaje 
zastupate, jeste li autonomaši staroga kova, ili ste 
Talijani po vašim novijim izjavama. I u pogledu 
sjedinjenja Dalmacije s Hrvatskom, trebalo bi vas 
pitati, jeste li još na prvom programu autonomaške 
stranke, ili ste ga promienili, hoćete li uvjetno sje¬ 
dinjenje, ili ga nećete bezuvjetno. Dobro je da vas 
u ovom smjeru sjetim na izjavu, koja je u prvom 
2 


10 


početku proglašenja ustava izašla jz redova ondašnje 
avionomaške Stranke. Godiue 1861, kad se je radilo 
da se oživotvori sjedinjenje Dalmacije s Hrvatskom, 
pokojni knez Franjo Borelli, stari autouomaš, ali 
čovjek ne samo plemenite krvi već i plemenite duše, 
kao^ zastupnik Dalmacije u pojačauom carevinskom 
vieć.u u Beču, govoreći o sjedinjenju rekao je, da 
priznaje da je Dalmacija slava (hrvatska), da priznaje 
da je s toga sjedinjenje opravdano, ali da je još pre¬ 
rano, jer da nije dozrelo. Ja vas danas, posije 37 
godina, pitam, slažete li se, gospodo autonomaška, s„a 
pokojnim knezom Boreliem, starim autonomašem, jeste 
li i vi danas na njegovom stanovištu, priznajete li 
vi da je Dalmacija hrvatska, daje sjedinjenje oprav¬ 
dano,,! što mislite je li već dozrelo, a ako mislite, 
da nije, kada cienite da će dozreti? (Odobravanje i 
poklici' Dobro! — Autonomasi prigovaraju). 

Predsjednik: Opažam, da nisu dozvoljeni upiti 
od zastupnika na zastupnike i da ovi nisu dužni da 
odgovoraju. (Glasovi u sabornici: To nisu upiti, to je 
retorička figura!) 

D.r Trumbić: Dakako retorička figura. Još malo 
rieči gospodi autonomaške stranke. U cielom radu vaše 
strauke od njezinog postanka, pa do danas nevidi se 
ništa pozitivna. Vaša stranka nema i nije nikada 
imala pozitivnog političkog programa. Njezin je pro¬ 
gram uvjek negativan, a i stranka sama rodila se iz 
negativne misli, biva iz negacije sjedinjenja Dalmacije 
s Hrvatskom. Ali u ovom negativnom radu uviek je 
ostala jedna točka stalna i nepromienjena, a to je 
točka protuhrvatska. I na političkom polja kao i na 
prosvjetnom i družtvenom uviek ste bili dosljedni 
neprijatelji hrvatstvu, tako da protuhrvatstvo glavno 
je i značajno obilježje vaše stranke (Prigovaranje na 
ljevici). Nemojte to niekati, jer ću se pozvati na bje¬ 
lodanu očitost vaših djela. Evo i danas vaše nepri¬ 
jateljstvo prama hrvatstvu opet posvjedočavate i danas 
kad se radi o tome, da se kruni predoči, da Dalma¬ 
cija hoće da bnde sjedinjena s Hrvatskom, vi ste 
ustali proti tome naravnom zahtjevu, u kome samo 



11 


zajamčena je Dalmaciji sretna budućnost. Vrste uviek 
bili pa i danas ste stranka protuhrvatska. S toga 
mora se priznati, da domovinska naša korist zahtieva 
da vas kano političke stranke nestane, zahtieva vaše 
podpuno uuišteuje. Nemojte misliti; da vam time pri¬ 
pisujem veliku važnost, nego meni lebdi pred očima 
ono što vi u vašoj jezgri, u vašem bića predstavljate. 
Narod koji, kao mi, robuje, već pet viekova kroz 
koje nije imao jedne narodne vlade, koji je kroz tako 
dugo vrieme stenjao pod tudjinskom tlakom, mora 
da na sebi nosi dubokih tragova tako duga nevoljtii- 
štva. Vi ste kao stranka predstavnici ovog petstb- 
godišnjeg našeg robovanja, vi ste produkt tuđjinsk'og 
vladanja kroz ovih pet viekova. Ali tješimo se i 
rađajmo se, što je narod hrvatski u Dalmaciji znao 
kroz ovih pet viekova tako krepko zlu 'odoljetij da 
je tu protnhrvatsku družbu uzmogao stegnuti na tako 
uzak i malen broj. Vi se pozivljete često na talijansku 
kulturu, vi se gradite njezinim zaštitnikom na oVoj 
obali; ali ja ću vam na to opaziti, da obzirom na 
vaše postupanje nemate prava da se na talijansku 
kultura pozivate, jer kad bi vi iz talijanske kulture 
znali izbrati ono što je zdravo, vi nebi stajali na da¬ 
našnjem: stanovištu. Makar svaki od vas i neimao u 
svojim žilama čiste hrvatske krvi, vi bi morali reći: 
Mi smo ovdje u ovoj zemlji rodjeui, ‘pa smo dužni da 
se brinemo i radimo za [njezinu narodnu budućnost. 
Vi nieste za slobodu, jer, tko slobodu ljubi, nije tje- 
snogrudatt. Garibaldi, koji je istinito ljubio slobodu i 
svoju i svačiju, išao je svojevoljno onamo, gdje se je 
mogao za nju boriti. On, sin Italije, nije samo za nju 
ginuo, već je išao u Ameriku, da krv lije za slobodu 
naroda tudjega. Garibaldi bio je sretan* da može po¬ 
ginuti za tudju slobodu; dočim vi, koji bi htjeli biti 
Talijani, biva narodna braća Garibalđijeva, vi ovdje 
u zemlji, u kojoj ste rodjeni i u kojoj živite, hoćete 
i radite da narod ostane u vječitom sužanjstvu. (Živo 
odobravanje na galeriji i na desnici. Prigovaranje na 
ljevici). Ja ću rado čuti vaš odgovor, ali se ova istina 
neda uništiti. ( D.r Giljanović: Questo ha gid delto altra 

■volta l’ onorevole Cingrija!) Ja niesam znao, (la je go¬ 
spodin Čiugrija ovo već,, rekao. Bit će prije nego sam 
ja došao u sabor. (D.r Čingrija: Ali niesam tako liepo 
rekao, kako ste vi danas.) Neke stvari dobro je ope¬ 
tovati, po onoj: llepetita juvant. 

Uzpored s autonomaškom strankom, od koje 
čast mi je dieliti se, išla je u ovoj razpravi i srbska 
stranka. Ova je dala n pogleda pitanja o sjedinjenju 
Dalmacije s Hrvatskom jednakih izjava kao i autono- 
maši, tako da, kad bi čovjek sudio obe stranke po 
njihovim izjavama u ovoj razpravi, morao bi pitati: 
Zašto [ove dvie stranke niesu jedna? ( D.r ICvekvić: 
Nesmisao!) I ja kažem, da je nesmisao, ali to vas 
najviše osudjuje. Nesmisao je, da nerečem drugo, što 
'ste složni sa našim narodnim dušmanima baš u ovom 
znamenitom času, kad se radi o najvećem našem 
domovinskom pitanju.., 

Obazriet ću se najprije na častnog zastupnika 
Vukotića, koji je počeo svoj govor izličući, da je 
Njegovo Veličanstvo jednom prigodom nazvalo sjedi¬ 
njenje utopijom, pa da s toga nebi se smjelo govoriti 
o sjedinjenju, kome je i sam kralj protivan. Ja ne¬ 
znana je li Njegovo Veličanstvo naš kralj izustio one 
rieči, što ih je zastupnik Vukotić spomenuo, ali ću 
opaziti da nije liepo, nije junački, a nije ni ustavuo 
braniti svoje stanovište onako, kako zastupnik Vukotić 
brani svoje. Mi znamo da kruna nije odgovorna i da 
se o izjavama krune nemože razpravljati uego samo 
u koliko se za to može učiniti odgovornim ministar¬ 
stvo. Ja nevjerujem, da Njegovo Veličanstvo smatra 
sjedinjenje Dalmacije s Hrvatskom taštom nadom; 
ali i kada bi kralj imao takovo svoje privatno mišlje¬ 
nje o ovom pitanju, ja bih ipak pored toga bio svom 
dušom za sjedinjenje, jer sam duboko uvjeren, da bez 
sjedinjenja hrvatskomu narodu nema spasa. Meni se 
u ostalom čini nemoguće, da je Njegovo Veličanstvo 
reklo ono, što je zastupnik Vukotić spomenuo, jer u 
tom slučaju Njegovo Veličanstvo bilo bi zaboravilo, 
da bez cetinskog ugovora i bez hrvatske pragmatične 
sankcije po svoj prilici vladajući habsburški dom nebi 



13 


se bio podigao do današnje visine i do današnjega 
sjaja; Njegovo Veličanstvo bilo bi zaboravilo, da, 
kad hrvatski narod nebi bio svoju krv kroz vjekove 
i vjekove prolievao na pragu monarhije, valjda Turčin 
nebi bio samo došao do Beča, nego bi ga bio i osvojio. 

Gospodo! Težko je razpravljati s govornicima 
srbske stranke Vukotićem i Trojanovićem radi toga, 
što razpravljati se može samo s onim, koji razlozima 
vojuju, bili ti razlozi jači ili slabiji. Ali kad razloga 
nema, kad mjesto razloga govori sliepa strast, kad 
iz svake rieči prodire bies, onda svako razumno raz- 
pravljanje prestaje. Što je drugo nego strast, kad 
zastupnik Vukotić kaže, da on i njegovi drugovi nebi 
bili Srbi, nebi bili ljudi, kad bi glasovali za sjedinje¬ 
nje; što je drugo nego strast,- kad zastupnik Trojanović 
kaže, da je sjedinjeuje provokacija i da je narodna 
stranka, spomenuvši sjedinjenje, prevarila Srbe i da 
mile-lale, kojim narodna stranka susreta Srbe, nisu 
nego meka, kojom hoće, da ih primami na jedno pre¬ 
varim polje? Tu nema razgovora. Gdje strast progo¬ 
vara, pametan čovjek treba da nzmakue i da počeka 
dok razbor nastupi. 

Nesretna misao nagnala je zastupnika Vukotića, 
da se pozove na historički ugled cara Konstantina 
Porfirogeneta, eda dokaže srbstvo južne Dalmacije. 
Porfirogenet piše, kaže zastupnik Vukotić, da su Srbi 
naselili Dubrovnik i Boku Kotorsku i da ovi krajevi 
niesu nikada spadali pod Hrvatsku. .Ta nerado upo¬ 
trebljavam povjest, da osvjedočim političkog protivnika, 
jer znadem da, ako nabereš i čitave naramke povje- 
stojh dokaza, političkog protivnika nećeš uvjeriti, i 
on će ostati opet pri svojoj. Ali mislim, da gospodin 
Vukotić, jer se smatra Srbinom, nebi smio pozivati 
se na Porfirogenita. 0' vriednosti Porftrogenetove 
radnje s historičkog vida ja neću da sudim, neosjećam 
se na to pozvanim. Kompetentni ljudi izrekoše svoj 
sud. Ali onim, koji u Porfirogeneta traže dokaze na 
podkrepu srbstva, opazit ću, da u njega ima stvari, 
koje vriedjaju one, koji se imenom srbskim nazivlju. 
Neka mi bude u tom pogledu dozvoljen samo kratak 

navod. Porfirogenet kaže, da rieč ol u rimskom 

jezika znači sužoji (Servi, Servitium). Gonstanfinus Por- 
firogeneta. De adm. imp. gl. 32 i si. Dalje isti Porfiro- 
genet tumači, da su se i na lievoj strani Dunava 
zvali Srbi, a da se u jeziku rimskom zato zovu sažnji, 
jer sa rimskomu caru sužnjevali. Nadalje Porfirogenet 
piše, da se od Srba prozvala sužanjska obuća serbula 
i da se serbuljani zovu oni, koji su priprosto, siromašno 
obuveni. Osim Porfirogeneta drugi pisac Banduri 
(Imperium orientale t. II. Animadversationes in Const. 
Borph. 59)* piše: Starinska je rieč, da sav ovaj puk 
(u; Srbiji)" potječe od csudjenika i prognanika, koji 
bijahu i po onim- stranama osudjeni klesati mramor i 
kopati, rude, te ođtuda i dobili ime sužanjsko. Ima 
pisaca- takodjer iz sedamnaestoga vieka, koji* isto 
misle,, kao Preschot; koji u knjizi „Memorie historiclie 
e geografiche delta Daimazia, Bologna 1687“ piše, da 
Hrvati,, gospodujući narod, zasužujiše puke, koje u 
ovim zemljama zatekoše i da ime firma od sužanja 
dolazi. .Ta niesam to iznio za drugo, već za to, da 
dokažem kako je pogibeljno pozivati se na ono, 
što piše Poifirogeuet, ili koji drugi stranac o narod¬ 
nosti-naših krajeva, pa ovo, što sam naveo, imalo bi 
biti* usvjesta ouima, koji hoće đi se Srbima nazivlju. 

Srbskoj stranci na zubu je cetinski ugovor, pa 
su oba njezina govornika Vukotić i Trojanović mučili 
se, da na svoj način omalovaže znamenitu vrieduost 
cetinskog ugovora. Prigovarali su Kninskomu biskupu 
Andriji, što bijaše dionikom cetinskog sabora, te su 
tvrdili, da biskup Andrija 1 nije imao mandata, da za¬ 
stupa- nikoga drugoga već samoga sebe ili najviše 
svoju biskupiju; Netreba izpitivati od koga je biskup 
Andrija dobio mandat, kada je išao na cetinski sabor. 
U ono doba nije bilo današnjeg narodnog zastupstva, 
već po ustavnim naćelima onih vremena narod su 
zastupali plemstvo, stališi i redovi. Ako su neki vel- 
moze i kninski biskup Andrija, iz Dalmacije bili na 
cetinskom saboru, oni niesu sebe zastupali; nego su 
zastupali; hrvatski; narod m Dalmaciji. Oni su glasovali 
cetinski ugovor kao zakoniti zastuptficii Dalmacije* a, 

što je .najvažnije, Fet’dinaudo I. primio je njihov glas 
kao zakoniti izražaj volje hrvatskoga naroda ove 
zemljo- 

Ne,ću ia da gospodi srbske stranke rgzlagam 
na dalje koliko vriedi cetiuski ugovor. To bi značilo 
govoriti u vjetar, jer, i ako itnadu uši, neće da čjajp. 
Ja ću nasuprot izuietj, što su i kako su prejšas^ojei 
ove današnje srbske stranke mislili b ce.iinskom 
ugovoru i o sjedinjenju Dalmacije ,s Hrvatskom, Naj- 
prije ću spomenuti jednog živućeg srbskog književnika 
Matiju Bana, koji je o sjedinjenju pisao u „Zori,dal¬ 
matinskoj* broj 19, od godine 1848 i živo branio sje¬ 
dinjenje, jer da je koristno, pravedno i potrebito da 
se narod složi i okupi. Godiue 1870, k,ad je narodna 
stranka prvi put došla kao većina u ovaj sabor, ona 
je predložila i glasovala adresu na Njegovo Veličan¬ 
stvo za sjedinjenje Dalmacije s Hrvatskom. U toj 
ve,ćini bili su i predšastnici današnje srbske stranke, 
te je važno vi.diti danas kak,o su oni onda sudili i 
mislili o cetinskom ugovoru. Dotična stavka adrese 
glasi ovako: „Milo nam je spomenuti oni znameniti 
sabor u Cetinu godine 1527, na kom je preslavni 
pradjed Vašega Veličanstva, car Fer.dinando I. iza¬ 
bran kraljem hrvatskim. I?jm ostalih velmoža, plemića 
i poslanika dalmatinskih, na onom saboru sjedio je 
prvarom Andrija biskup kuius.ki, a onda se na bra¬ 
niku Klisa, Tnrcim obsjeduuta, razvila prvi put za¬ 
stava Vašega prejasnoga carskoga i kraljevskoga 
doma*. 

Eto dakle vidite, vaši predšastnici godine 1870 
mesu pitali tko je dao mandat kninskom,u biskupu 
Andriji i niesu omalovažavali cetinski ugovor. Oni s,u 
priznavali onaj ugovor i veliku njegovu vrieduost, 
oni su priznavali da je Ferdinandu I. na cetjuskom 
saboru bio izabran hrvatskim kraljem i bili su pri¬ 
pravni da postanu podanici hrvatskoga kralja. Na 
drugom mjestu iste adrese od godiue 1870 vaši s,u 
stariji priznali, da hrvatsko državno pravo podpuno 
odgovara prirodnomu i narodnomu pravu. Po tomu mo¬ 
žemo zaključiti, da su goijiue 1870 vaši stariji, .kao .i 

svi pripadnici ondanje narodne stranke, priznavali, 
da je cetinski ugovor povjerio hrvatsko priestolje 
kraljevima habsburgskog koljena i pravno osigurao 
jedinstvo i državnu slobodu hrvatskomu narodu.’ A 
danas što vi radite? Vi kažete, nećemo hrvatskog 
državnog prava i svu vašu snagu ulagate u borbu 
protiva njemu. Ali taj vaš nesvjestui rad, vaša je 
osuda. Spomenite se, da time stojite u sukobu s va¬ 
šim starijima i sa narodom, komu nieste branitelji, 
već dušmani. 

častui zastupnik D.r Trojanović potužio se je, 
da je franka prava na riečkom sastanku godine 1892 
htjela, da pohrvati Crnogorce. Ja mogu izjaviti, da 
njegova tužba nema temelja, jer sam i ja bio na ono¬ 
me sastanku. Crnagora slobodna je država, ona ne- 
ulazi niti može ulaziti u okvir naših političkih i 
državopravnih zahtjeva. Crnojgori je slobodno, da 
sebe smatra koje hoće narodnosti. Mi joj to nebranimo. 
Crnogorci neka budu i Srbi koliko hoće, ja im želim 
najsretniju budućnost, i svaka sreća, koja dopadne 
Crnogorce, ako nije proti hrvatstvu, za me je radost. 
Ali kad se spominje narodnost Crnegore, spomenut 
ću jednu činjenicu. Vuk Stefanović Karadžić i pro¬ 
fesor Ante Mažunarić bili su prijatelji, te su jednom 
putovali Crnomgorom. Hodom stali se prepirati, kako 
narod u Crnojgori nazivlje svoj jezik. Vuk je dakako 
htio srbski. Susretaše na putu Crnogoraca, koji su 
im odgovarali najviše, da govore crnogorski, a gdje- 
koji i hrišćanski. Sastadoše napokon jednog siromašnog 
Crnogorca, koji je po svoj prilici malo dolazio u do¬ 
ticaj sa stranim svietom, pa im odgovori, da sbori 
hrvatski. To je fakt i to je Ante Mažurauić pisao za 
živa Vuka, a Vuk nije oprovrgao. ( D.r Trojanović: 
To je bio hrvatski kočevar!) I to može biti, što kaže 
D.r Trojanović, a može biti, da je Mažurauić poslao 
naumice jednog Hrvata iz Hrvatske u Crnugoru, i 
naredio mu da izčeka njega i Vuka, pa da im onako 
odgovori. Sve je moguće na ovome svietu, ali nije 
vjerojatno što kaže D.r Trojanović, jer je Ante Ma- 
žuranić objelodanio onaj zanimivi slučaj, da oprovrgne 

Vukg, a Vuk nije mogao ništa da odvrati. Ovaj slu¬ 
čaj mogao bi služiti na dokaz, .da se Crnagora po¬ 
srbljuje i da hrvatsko ime u njoj nije tudje. Mi 
Hrvati, kako rekoh, nestavljamo zahtjeva na Crnugoru. 
Neka ona ide onim putem, koji joj je miliji, mi joj to 
nesmetamo. - 

Zastupnik Trojauović dovikuje: Vi Hrvati pro¬ 
gonite srbsko ime, pa s toga mi nećemo sjedinjenja; 
sjedinjenje za nas je provokacija! — Meni. se čini, da 
ono tobožnje progonstvo nije drugo nego prosti izvjet, 
jer od Hrvata u ovome saboru samo stranka prava, 
koja je ovdje malobrojna, nepriznaje srbstva u ovoj 
zemlji, dočim narodna stranka, koja sačinjava.-većinu 
ovoga sabora priznaje Srbe kao i Hrvate. Ona popušta 
n svemu i u svakoj prigodi Srbima, i više nego li 
bi smjela. Narodna stranka predložila je evo. adresu, 
na koju samo Hrvati mogu se tužiti. Ta adresa ne- 
spominje nigdje hrvatskog naroda, narodna stranka 
zatajala je hrvatski narod, a to je težki grieh na 
njezinoj duši, samo s obzira prama srbskoj stranci, 
samo za ljubav slogi s vama, koji za slogu s Hrvatima 
nećete da znate. Narodna stranka čini takovih usluga 
srbskom klubu, što prelazi svaku granicu udvornosti 
i bratske susretljivosti, a vi na odgovor tomu odvra¬ 
ćate: Sjedinjenje jest provokacija! Što to znači? 
Znači da je vami bratstvo s Hrvatima samo na jezi¬ 
ku, dočim bratstva u vašoj duši nema, jer vi idete 
za tim da se hrvatstvo uništi. S toga vi se protivite j 
i sjedinjenju, a ne jer se srbstvo tobože progoni^ Uf 
3 adresi većine nema traga imenu hrvatskoga naroda, 
f a jezik hrvatski nazivlje se hrvatskim ili ti. srbskim. 

' Kad je narodna stranka došla do ovakove popustlji¬ 
vosti prama vami, vi bi morali biti za sjedinjenje, da 
u vašem srcu ima i jedne iskre bratske ljubavi. .Ali 
vaše je srce puno bratske mržnje, koju ste i.danas 
pri ovoj razpravi posvjedočili, a narodna stranka 
morala bi već jednom da to razumi i da se kani vas, 
u kojim neće naći prijatelja, već odlučna protivnika 
i hrvatskoga naroda. 

Zastupnik Vukotić predbacio je nami Hrvatima, 


s 

da hoćemo odvesti Dalmaciju pod starčevičaustvo, biva 
pod magjarsko kopito. Ovo je objestna uvrieda i ne¬ 
svjestan izaziv. I od gospodiua Vukotića moglo bi se 
zahtjevati da ovako nevriedja i da nešto bolje poznaje 
odnošaje u Hrvatskoj, kad o njima hoće da govori. 

I gospodin Vukotić mogao bi znati, da ako u Hrvat-\ 
>skoj tko radi proti magjarskom kopitu, to je starce-i 
vićanstvo, koje je silno razbudilo u narodu ljubav za 
■ slobodom i neodvisuošću Hrvatske od Magjara i od 
svakoga drugoga. Starčevićanstvo jest svjetlost, iz 
koje se radja neodvisnost i sloboda. Stranka prava 
u Hrvatskoj ima nepobitnu zaslugu, da je ponos na¬ 
roda podigla, ona je misao narodne slobode razbudila. 
To je njezino djelo, to je njezina slava. 

Ali pitam ja gospodina Vukotića: tko u Hrvat¬ 
skoj otvara pute magjarskom kopitu, tko pruža ruku 
magjarskom nasilju? Čiji sumišljenici stoje uz magja- 
ronsku vladu u Zagrebu, je li naši ili njegovi? Nje¬ 
govi sumišljenici pomažu vladi, eda magjarsko kopito 
uzmogne slobodno poigravati u Hrvatskoj. (D.r Iro • 
janović : A vaših Hrvata zar nema uz vladu?) Vaša 
opazka nije umjestna. Istina je, da u klubu vladine 
stranke u Zagrebu, osim pravoslavnih, ima i drugih 
Hrvata. Ali one ljude nije birao narod svojom slobo¬ 
dnom voljom, nego ih je birao službeni aparat. Ta¬ 
kovih ljudi, koji stoje svakoj vladi na razpolaganje, 
ima svugdje i u svakoj zemlji. Bez pravoslavnih vlada 
uebi imala većine u hrvatskom saboru u Zagrebu, 
tako da današnji težki sustav u Hrvatskoj bez osloua 
na pravoslavni živalj nebi se moga održali. Sjetite se 
zadnjih saborskih izbora u Hrvatskoj. Ondje se je 
pokazalo najsjajnije, kako je u Hrvatskoj živa ljubav 
za narodnom slobodom i s druge strane kako je žarka 
mržnja proti magjarskoj prevlasti. Gdje je god bilo 
moguće'da prodre kandidat, koji je protivan magjar¬ 
skoj premoći, svugdje je prodro, osim u pravoslavnim 
kotarima, koji su svi bez jedne iznimke izabrali vla¬ 
dine kandidate. To je žalostna, ali istinita činjenica. 
Eto dakle odgovora gospodinu Vukotiću. Sada neka 
on sudi tko u Hrvatskoj pomaže godspodstvu magjar- 

skog kopita, da li starčevičanstvo, ili tako zvano 
srbstvo. 

Kada sve to uvažimo, razumjet ćemo lako što 
vriedi kad gospoda Trojauović i Vukotić poručuju 
nami zastupnicima stranke prava: Priznajte Srbe, mi 
ćemo biti s vami i boriti se kauo braća za slobodu i 
otačbine. Ja se bojim, da je to njima lakše reći, pego 
li izvršiti. Ja nevjerujem da je srbska stranka pro¬ 
tivna našemu programu, to jest protivna programu 
hrvatskoga naroda s toga, što stranka prava uaše 
pravoslavne nepriznaje arbima, već pravoslavnim 
Hrvatima. Prije nego se je stranka prava u Dalma¬ 
ciji pojavila kano parlamentarna stranka, zastupanje 
hrvatskih interesa bilo je povjereno jedino narodnoj 
stranci. Ova stranka, kako je pozuato, u svojem pro¬ 
gramu izrekom priznaje Hrvate i Srbe u Dalmaciji,: 
i ona je silne usluge učinila našemu srbstvu, koje se 
pojavilo otrag malo gudiua. Eto dakle većina ovoga 
sabora priznaje Srbe u Dalmaciji, pa ipak vi uieste 
ni s njome složni, nego ustajele biesno proti sje¬ 
dinjenju i još suviše vriedjate nas Hrvate, uazivljući 
sjedinjenje provokacijom. Nije istina dakle, mogu 
otvoreno uztvrditi, da bi vi bili za sjedinjenje, kad 
bi stranka prava priznala Srbe. I onda vi biste bili 
proti sjedinjenju i to s razloga koga ja neću tražiti, 
ali svakako s razloga, koji nije onaj, što ga vi kažete. 
Ja kao čovjek, koji pripadam jednoifpolitičko-državno- 
pravuoj stranci, cienirn da je suvišno i bezpredmetno 
iztraživati kakva je krv u žilama svakoga pojedinca, 
jeli u svakom pojedincu čista hrvatska krv, ili ima i 
mješavine srbske ili koje druge pasmine. Ja neidem 
izpitivati, je su li svi stanovnici etnografski čisti 
Hrvati ili ima u nas i Srba i kakovih drugih Nehr¬ 
vata. To su pitanja suvišna, koja političkog čovjeka 
u okviru programa naše stranke nemogu zanimati. 
Naša stranka nema svrhu, da iztraživa etnografska 
pitanja, njezina je svrha da Hrvatima uzpostavi do-;; 
moviuu. Mimoilazeć za čas hrvatsko srbsku razmiricu, 
jezgra programa stranke prava sadrži se u ovome pi¬ 
tanju. Jesu li Hrvatska, Slavonija, Dalmacija, Bosna, 

Hercegovina; Istra-, a da ostale nespominjera, zemlje 
jednoga naroda, gdje se jedan te isti jezik govori, je 
su li sve ove zemlje jedna narodno-zeiiiljištua cjelina, 
ima li-sav ovaj narod jednu te istu budućnost? Na 
ovo. pitanje morate odgovoriti jestno, ali morate ta- 
kodjer piiznati, d<a-je ovaj naš program opravdan i da 
vaši prigovori niesu drugo već prazni izgovori, izražaj- 
vaše strasti i mržnje proti vlastitom bića, proti hr¬ 
vatstvu, izražaj onog patolbgičkog stanja, u kojem 
se nalazite. . ( Odobravanje na desnici i na galeriji. — 
Srbi prigovaraju. — D.r Trojanović: I)a nije Srba ne- 
biste tako« liepo srbski govorili! — Veselost).. 

Visoki,sabore! Nekoji-protivnici:sjedinjenja prigo¬ 
varaju, pozivljuć se-na stanje, koje danas vlada u Hrvat¬ 
skoj, te’kažu danas ono stanje nemože da privlači, jer 
da je onamo u nekom pogledu gore nego u nas. Ja neću 
da uzpoitedjnjem naše stanje s onim preko Velebita i 
da-pitam gdje je bolje gdje je gore. Ja znam da smo i 
jedni i drugi pod tudjom šakom. [J nekom pogledu 
ujima je preko Velebita bolje nego nami, jer u javnom 
životu vlada- barem hrvatski jezik. Njima je barem 
glede; zahtjeva narodnosti-i jezika zadovljeno, a n nas 
nema ni toga. 

Ali, bilo stanjei u Hrvatskoj koliko hoćete ne¬ 
povoljno, to nemože da nas odvraća od sjedinjenja. I 
da je; sto puta još gore onamo, ja bih bio uviek za 
sjedinjenje-. Naši ideali niesu magjarsko gospodstvo, 
mi neležimo; zatim da se s Hrvatskom spojimo, eda 
budemo- zajedno mogli uživati blagodati magjarskog 
skrbništva. Mi tražimo; sjedinjenje zato, eda skupa- 
s Hrvatim! preko Velebita budemo jači u borbi za 
emancipaciju naroda, da budemo mogli lašuje priku¬ 
piti: ostale- hrvatske zemlje i izvojštiti svoju državnu 
neodvistuost. Naši su ideali negacija svakoga robstva, 
oni su; jasuo izloženi u nacrtu naše adrese, što smo 
ju piiedložili. Svaki narod,koji: teži za velikim ciljevi¬ 
ma^; uepazi na prolazne žrtve, već on pazi na svoju 
budućnost. Zaprieke vremenite nesmiju zaustaviti 
hod: naroda, već on mora da te zaprieke prevali, ako 
misli- piosliediti putem, koji vodi doi njegove sreće. 



Po povjesti i po izkaatvU ne šarah našemu' ii'ego i* 
dragih naroda znamo, da je najveća nesreća, kad je 
narod'razciepkan i razkomadan. To je idtiogo veća ne¬ 
sreća nego, ako je narod čitav i cjelokupont pod'vlašću 
drugoga naroda; te mu manjka samo neodvisnoat. Uz¬ 
mimo primjer velike kraljevine Poljske. Kad se htjelo 
onu državu uništiti, razsjekoše ju na troje. Da je Poljska 
pala pod gospodstvo samo jedne države, ona bi mnogo 
lašnje opet uskrsnula. Poljaćki narod sav ujedinjen pod 
jednom samom tudjom vladom, mnogo bi lašnje izvoj- 
štio svoju neodvisnost; u njemu bi se elenieć taruom 
snagom probudio duh samostalnosti-. Ali kad tri vlasti 
poklopiš« narod poljaćki, on je tako skučen 1 , da će se 
težko ikada sjediniti i osloboditi. I mi smo Hrvati 
nesretni; valjda najnesretniji narod u Europi. Svi 
živimo,pod jedriim kraljem, a razdieljeni srno na u tolik'e ,: 
pokrajine. Svaka pokrajina stenje pod posebnom vla¬ 
dom, pod drugom tudjiuskom upravom, i sve ove vla¬ 
de, i ako vode različita" upravu, sve su složne u tome, 
da u hrvatskomu narodu unište smisao jedinstva i- 
slobode. Za me to je najveća nesreća i proti toj ne¬ 
sreći moramo da upremo svom našom snagom. Neka 
se Dalmacija sjedini s Hrvatskom, pa taj prvi korak 
k našim naroduim ciljevima po sebi uplivat će ueo- 
doljivo i ua nutrnji odnošaj Hrvatske prama Ugar¬ 
skoj. Što se više povećava zemljištni obseg, tim narod 
dobiva veću snagu i važnost. Kad bi mi uspjeli, da 
provedemo sjedinjenje s Hrvatskom, ja sam uvjeren, 
da bi time hrvatsko pitanje učinilo najveći korak. 
Ako se Dalmacija sjedini s Hrvatskom, neće ni Posna 
ponosna, ni kršna Hercegovina drugamo poći. Okupljeni 
u hrvatskoj domovini svi ćemo biti u njoj slobodni i 
jednakopravni gradjani, a dok smo u ovom žalostnom 
stanju, svi robujemo tudjincu, svi smo sužuji. Već je 
vrieme da narodu osiguramo' život i budućnost, da 
nebudemo na porugu drugim narodima, da i nas Hr¬ 
vate mine već jednom težki priekor, da znamo dru¬ 
gomu služiti, a da za se neznamo ništa učiniti. 

Gospodo! Neka me nitko neplaši, hoće li naša 
adresa imati kakav izravan ueposredau uspjeh. 0 tom 

se ovdje neradi. Ovdje se radi da šator kano pred¬ 
stavnik osjećaja i potreba ove zemlje u ovoj preva¬ 
žnoj prigodi svećano izjavi, da Dalmacija još uviek 
živo želi i traži da bude sjedinjena s Hrvatskom. 
Ovaj korak i ako uedonese neposrednih posljedica 
imat se svoju važnost. Narod, koji nedaje glasa osebi, 
narod, koji za se neradi, neće nikada ništa postići. 
Narod je pozvan da izkaže svoje potrebe. Dok on 
sam sebe zauemaruje, nitko uije pozvan, niti hoće 
da še brine za njegovu .sreću. Nemojmo naš narod 
omalovažavati, on ima smisla za svoju slobodu. Pro¬ 
šli vjekovi, koji ga skućiše pod tudjinski jaram, niesu 
uništili u njemu smisao jedinstva i slobode. 

Gospodo! Od kada sam poćeo osjećati, moja se 
duša mami za slobodom hrvatskoga naroda, pa i zadnji 
mojJlah bit će namienjen hrvatskomu narodu, eda se 
izbavi iz tudjinskog robstva, koje svom dušom nepo¬ 
mirljivo mrzim ( Burno odobravanje i pleskanje na gale¬ 
riji i a sabornici. Govorniku, čestitaju zastupnici stranke 
prgva i narodne stranke). 







IJ.r Ante Trumbić izdavatelj 









